November | 2017 | Pierre-Ecohealth
November 2, 2017 July 6, 2018 ~ Pierre at Ecohealth	~ 1 Comment
Dit is as vertrekpunt by mens- en diergesondheid, belangrik om te verstaan dat alle biochemiese prosesse deur die Ph vlakke in die liggaam beheer word. en dat die pH ‘n direkte invloed op elke metaboliese funksie in die liggaam, asook die gesondheid van elke orgaan van die mens en dier se liggaam.
Groot klem is die afgelope tyd geplaas op die rol van magnesium in die bloed en die gevolge van magnesiumtekorte op al metaboliese funksies van die liggaam.
Die Ph Afkorting en getal
Die afkorting pH staan vir “Potensiële hidrogeen” of waterstof. Die getal wat hieraan toegeken word, dui numeries die konsentrasie van waterstof-ione in die vloeistof, voedselsoort of produk aan wat gebruik word.
Belangrik om te verstaan
Die pH beheer die spoed van die liggaam se biochemiese reaksies wat dus die spoed van die ensiemaktiwiteite en die elektrisiteitsaktiwiteite (lewensenergie) van die liggaam beheer.
Dit sal makliker verstaan word as die volgende net vir nou aanvaar sal word as ‘n gegewe. Dit word later meer duidelik word in die skrywes.
“Hoe meer alkalies die inhoud van die produk is wat gebruik word, hoe hoër is die elektriese weerstand (lewensenergie) van daardie stof.
Hoër alkaliese opnames beteken dat lewensenergie (elektrisiteit) stadiger deur die liggaam beweeg.
Die rede? Omdat die elektriese weerstand ( lewensenergie) van alkaliese stowwe hoër is.
Die Ph Reguleringfunksies in die liggaam
Die pH is soos genoem, die afkorting wat potensiële hidrogeen (waterstof) veronderstel. Ons druk die pH van produkte uit as ‘n konsentrasie waterstof-ione. Ons doen dit soos volg op ‘n logaritmiese skaal.
‘n Ph = nul (0) =suur
‘n Ph = 7 word beskou as in balans
‘n Ph = 14 word beskou as alkalies (of basis) en
H = versadiging
Ons het reeds genoem dat die pH beheer die spoed van die liggaam se biochemiese reaksies en dit word gevind in die resultaat in die meting van ensiemreaksies en elektrisiteitsvloei.
Hoe hoër die Ph, ▲ pH hoeveel te meer weerstand (elektriese of lewensenergie) is daar
Hoe laer die Ph, ▼ pH = minder weerstand (elektriese of lewensenergie) is daar
Suur pH = warm en vinnig
Alkaliese pH = koel en stadig
Hoe meer alkalies ‘n stof van aard is, hoeveel meer potensiaal is daar om meer waterstof-ione te absorbeer.
Hoe meer suur ‘n produk is, soveel minder potensiaal is daar beskikbaar om waterstof-ione
In die praktyk is jy wat jy eet en drink en, wat jy vir jou diere gee om te eet. Of waarmee jy jouself smeer en was of of wat jy op jou diere se pelse gebruik ”
Mense kla hul is moeg. Uitgebrand en uitgeput. Gewelddadige optredes en gedrag. Woede word gevind by mense en diere wat nie normaal is nie. Watter waarskynlike rol ‘n suur pH hierin speel, is nie maklik bepaalbaar nie.
‘n Voorbeeld van ‘n “suur dieet” word gevind in baie koffie, hamburgers, stysel, suikerryke kosse en koladrankies, pizzas, want die liggaam se pH word direk beheer deur wat ons eet en drink en gebruik.
“Wat ons inneem of gebruik, bepaal wat pH sal wees” en dit sal ’n invloed hê op elke metaboliese funksies in die liggaam.
Die belangrikheid van die pH
Die pH die dryfveer is agter die liggaam se elektriese (lewensenergie) stelsel en intrasellulêre aktiwiteite.
Die pH bepaal ook hoe effektief die liggaam ensieme, minerale en vitamiene gebruik en opneem.
Die liggaam se pH-vlak is die direkte gevolg van wat ons eet en drink.
Wat ons eet en drink, word direk met die werking van ons spysverteringstelsel verbind.
Van die mond, deur die dunderm en tot by die kolon, speel die spysverteringstelsel die belangrikste rol van al die stelsels in ons algemene fisieke gesondheid.
Hoe hierdie faktor gevoed, bestuur en verstaan word, is die kern van goeie gesondheid.
70% van die immuunstelsel se funksies word in die dikderm vasgestel.
As die pH versteurd is in die bloed, uriene, slymvliese, maag, neus, vel, pels, hare, organe, sal skadelike organismes (bakterie) wat in daardie versteurde omgewing kan oorleef, die oorhand kry oor die balans wat daar veronderstel is om te heers.
Die pH van bloed en die Immuunstelsel
Die Duitse bakterioloog Guenther Enderlein het mikro-organismes ontdek in bloed en liggaamsvloeistowwe wat hy protiste genoem het en vandag bekend staan as die “Immuunstelsel.” Hierdie mikro-organismes floreer in bloedselle en die plasma van liggaamsvloeistowwe. Dit word ook in weefsel gevind waar dit in harmonie met die liggaam saamleef.
Hierdie mikro-organismes het ‘n simbiotiese of wederkerig voordelige verhouding met die liggaam as die pH van die liggaam in balans is.
BELANGRIK: Hierdie protiste, of mikro-organismes of immuunstelsel het ‘n interessantste karaktertrek.
Hul het die unieke vermoë om te verander om by hul omgewing aan te pas. Studies het gevind dat wanneer daar ’n verandering of agteruitgang in die liggaam se inwendige omgewing is (veranderings in die pH), hierdie mikro-organismes deur verskeie verskillende stadiums van sikliese ontwikkeling gaan, waar hul skadelose organismes vorder tot skadelike (patogene) bakterie of swamme, die organismes wat siektes veroorsaak.
Uit hierdie navorsing kon Guenther biologiese verklarings gee vir baie van die degeneratiewe siektes wat deesdae algemeen in die Westerse samelewing voorkom.
Bloed se PH
Bloed word deur pH beheer. Bloed se ideale Ph meting word beskou as 7.3. As bloed buite hierdie ideale grense skuif, moet die mikro-organismes in die bloed (protiste) verander om te oorleef. Dit is dus ‘n eenvoudige begrip. Hul kom dan in derduisende oorlewingsvorme voor, oorkom die meeste verdedigingsmeganismes en veroorsaak dan self veelvoudige siektetoestande in die liggaam.
Protiste leef met hierdie meting in perfekte harmonie met die liggaam in ’n omgewing met ’n pH wat rondom 7.3 is.
Kom ons beklemtoon die feit: Wanneer die bloed se pH versteur word en buite hierdie grense beweeg, kan die protiste of mikro-organismes nie meer leef nie. Om te oorleef, verander hulle na ’n vorm verander weens die habitat waarin hul hulself bevind, waarin hul oorleef. Dit is dus hier waar siektes ontstaan. In die veranderende en nuwe vorme van mikro-organismes wat aggressiewe, parasitiese en skadelike (patogene) middels in die bloed word.
Dr Enderlein beweer daar is duisende van hierdie aangepaste vorms en heelwat daarvan is in staat om die liggaam se beskermingsmeganismes te oorkom, wat tot baie verskillende siektes aanleiding gee.
‘n Oormaat suur in die menslike liggaam
As bloed se pH < > verander (groter of kleiner word) as 7.3, beteken dit ‘n omgewingsverandering. Die kolloïde (bloedmikrobes) in die bloed verander en dit kan dan indien dit so bly, patogenies word.
Opsommend, as die simbiose in die verhouding van bloed en sy mikro-organismes verander, kan patogene en dus erge siektes vorm in die bloed self wat verskeie verdedigingsorganismes kan oorkom.
Die versuring van die liggaam, wat veroorsaak word deur ’n ongesonde eet- en leefwyse, gee aanleiding tot ’n oorvloed van die patogene wat die liggaam verswak. Dit manifesteer in vele vorme op die vel en in die liggaam en as dit nie reggestel word nie, tot die dood kan lei.
Bloed en die wetenskap
In die mediese wetenskap is bloed voorheen as ‘n steriele entiteit beskou. Met kennis van siektes wat met bloedaanraking vorendag gekom het, is dit bewys dat bloed nie steriel nie. Ook is die bloedomgewing nie staties nie.
Die bloedomgewing kan verander en dit word hoofsaaklik deur dit wat mense eet en drink. Mikro-organismes, soos beskrywe in die bloed kan ook verander en is hierdie tipe van evolusionêre verandering oral in die Natuur te sien.
Melk wat buite die yskas in onverkoelde omstandighede geplaas word. Hoekom word dit suur? Word dit suur omdat daar eksterne faktore is wat ‘n rol speel en as kiem in die melk kom?
Dit word suur omdat melk reeds die mikrobes bevat, weens die veranderende bio-terrein aanpas om by sy nuwe omgewing aan te pas en daarin te oorleef wat reeds in die melk aanwesig was. Suur melk word gevorm om by die veranderde omgewing of bio-terrein aan te pas.
Die menslike liggaam streef daarna om die pH-vlak van die bloed rondom 7.3 te handhaaf. Bo of onder hierdie vlak kan die kolloïde in die bloed saamsmelt tot vorms wat nie noodwendig tot die liggaam se voordeel is nie. Dit kan in patogeniese of skadelike mikrobes verander omdat die pH-vlak verander het.
Die les van die pH-vlakke in die liggaam is die volgende. As mens kennis van die verskillende die pH-vlakke dra, van die in jou neus, bloed, maag, geslagsdele, weefsel en anale, is dit in staat tot fantastiese self-genesing.
Ph en die liggaam
Almal ken in elektrisiteit die term positief en negatief. Ook dat molekules positief en negatief gelaai is en ook pole en eienskappe het.
Bloed bestaan ook uit molekules uit. Soos die Ph bloed verander en meer suur word, trek dit vetsure aan wat gewoonlik elektromagneties negatief gelaai is, en skakel dit oor tot ‘n positiewe lading. Positief en negatief sal mekaar altyd aantrek en dit het die gevolg dat by bloed teen die wande van bloedvate wat negatief gelaai is, saampak.
‘n Samelewing wat nie in die kennis van sy burgers belê oor die gevare van hoë suurdiëte nie, (Verstaan jou eie Ph) en inligting en opvoeding verleen oor gemorskos, produkte met baie stysel en suiker nie, kitskosse soos hamburgers en pizzas , versoete gaskoeldranke en vele ander produkte moet verwag dat hartsiektes en lewensverliese deel van sy profiel sal wees.
Die pH-Kontrole van die individu se liggaam beïnvloed elke enkele biochemiese proses in die liggaam, insluitend die honderde ensiemprosesse wat in die liggaam plaasvind.
Baie van die ensiemprosesse het n komplekse interaksie met mekaar om die liggaamlike masjien glad te laat werk. As bloed-pH buite balans is, kan hierdie komplekse ensiemfunksies nie soos ‘n outomatiese ratkas perfek funksioneer of inpas nie.
Minerale se opname en die pH-Kontrole van die individu se liggaam
Die liggaam se minerale-inhoud en -balans beheer die hoeveelheid elektrisiteit in die liggaam. Die spoed waarteen elektrisiteit vloei, word deur die liggaam se pH-vlak beheer.
Die opname van belangrike minerale word teen verskillende pH-vlakke deur die liggaam opgeneem.
Minerale aan die laer kant van die atomiese skaal kan binne ’n wyer pH-reikwydte opgeneem word.
Minerale hoër op die skaal vereis ‘n baie nouer pH-reikwydte om deur die liggaam opgeneem te word.
In ’n omgewing waar daar ‘n ongebalanseerde pH en toestand is, kan ’n mens ’n hoër voorkoms van skildklierprobleme verwag. Skildklierprobleme word met artritis, hartaanvalle, diabetes, kanker, depressie, oorgewig, moegheid en ander siektes verbind.
Dit ontstaan weens die uitputting van landbougrond en die verbruik van kos en produkte met ’n hoë suurgehalte. Mineraaltekorte is ’n groot probleem waarmee die hedendaagse mens te doen het.
Natrium en magnesium het wye pH-reikwydtes. Die reikwydtes word kleiner vir kalsium en kalium. Jodium, soos reeds bekend is, is een van die belangrikste minerale om die doeltreffende werking van die skildklier te verseker. Die skildklier kry slegs toegang tot jodium as die liggaam se pH in byna perfekte balans is.
Die verband tussen pH-balans en minerale
Die meganisme wat hierdie balans beskrywe word “pH-bufferingstelsels” genoem. Dit is ingewikkelde biochemiese prosesse wat voortdurend in die liggaam plaasvind in ’n poging om die bloed se pH so naby aan perfek as moontlik te hou.
Hierdie bufferingstelsels benodig ’n gesonde balans van minerale om funksioneel te wees en doeltreffend te werk. As die menslike en dierlike dieet ‘n ontoereikende minerale-opname verskaf, sal probleme met die persoon se pH-balanseringstelsels te ondervind word.
Wat is die gevolge van ‘n pH- wanbalans?
Noem enige siekte te vinde by die mens of dier, en jy sal vind daar is ’n wanbalans van die pH daaraan gekoppel kan word.
As jy nie goed voel nie, is die een faktor wat bo alles uitstaan jou liggaam se jou liggaam se pH. Kanker, artritis, diabetes, hartsiektes, chroniese moegheid, allergieë, obesiteit. Die opname en inneem van minerale kan dalk in vele opsigte meer belangrik wees as vitamiene.
Minerale is ko-ensieme. As minerale afwesig is, kan vitamiene nie hulle werk doen nie. Baie minerale word spoorelemente genoem, wat alles behalwe beteken dat hul van min waarde is.
Minerale se belang in enkele siektes.
Deur die dieet met chromimum en vanadium aan te vul kan ’n mens diabetes help voorkom en is diabetes selfs al omgekeer, omdat vanadium glo in sekere gevalle insulien kan vervang.
’n Kopertekort is al aangedui in aneurismes (brein, aorties, ens). Te veel koper kan die brein irriteer.
Magnesium is heel waarskynlik die belangrikste mineraal om die voorkoms van hartvatsiektes te verminder. (Die jongste navorsing wys dat hartsiektes eintlik ’n funksie van hartspierasidose, of ’n oormaat suur in die hartspier, is.)
Boor help om kalsium in bene te behou, help vroue om estrogeenvlakke te handhaaf en help mans om testosteroon te behou. Boor affekteer wakkerheid en waaksaamheid. Boor help teen artritis.
Kalium en magnesium (saam met organiese natrium of sout) is van die belangrikste minerale om die elektriese eienskappe van die sel te herbalanseer, om te veel suur te elimineer en om kalsium te help balanseer. Wanneer kaliumvlakke laag is kan mense irrasioneel optree.
Magnesium help om elektriese boodskappe tussen al die neurone in die liggaam te gelei.
Sink is betrokke in meer as 200 brein-ensiem-interaksies. Deur sink gemeng met gedistilleerde water te drink kan anorexia nervosa glo binne ’n dag gestop word.
Sinktekorte kan tot ’n verlies aan reuk en smaak lei.
Sinktekorte in kinders lei tot buierigheid, depressie, geïrriteerdheid, ligsensitiwiteit, uitbarstings en leerprobleme.
Aandagafleibaarheidsindroom (AAS) kan in baie gevalle opgelos word deur spoorelemente te balanseer.
Sigaretrook is ryk aan kadmium (die blou kleur in rook). Kadmium is die sterkste neurotoksien bekend. ’n Lae sink / hoë kadmium verhouding word met leerprobleme verbind.
Sink is nodig om kadmium te balanseer.
Wanneer jou liggaam se pH en basiese metaboliese prosesse in wanbalans is, skep dit die inwendige omgewing wat ’n habitat verskaf vir die ontwikkeling van bakterieë, virusse, swamme ens.
Die biochemiese prosesse agter pH-vlakke in die liggaam
Biochemiese prosesse lê die grondslag vir die liggaam se verrottingsprosesse. Dit is die proses van pH-verandering en verstelling op bloed- en selvlak. Kyk ’n bietjie na die proses van voedselmetabolisme en hoe jou liggaam die metaboliese neweprodukte van voedselinname hanteer.
Een van die neweprodukte van voedselmetabolisme is koolstofdioksied, ook bekend as koolsuurgas (CO2). Soos ons almal veronderstel is om te weet, is longrespirasie of asemhaling een van die maniere waarop die liggaam van koolsuurgas ontslae raak – dit gebeur elke keer wat jy uitasem.
Om egter van al die koolsuurgas ontslae te raak wat deur normale metabolisme gevorm word, sou die longe ’n asemhalingstempo benodig wat bo die van normale asemhaling is. Om hierdie verhoogde tempo vol te hou sou inderdaad baie moeilik wees.
Daarom moet ander meganismes intree om te help om van die oorskot ontslae te raak:
Die CO2 bind met ammoniak (wat gevorm is deur oksidasie of glutamien), verander in die lewer in ureum en word deur die niere uitgeskei. Die koolsuurgas bind met water deur ‘n proses wat die ko-ensiem koolstof-anhidrase en die ko-ensiem-mineraal sink gebruik. Deur hierdie proses word koolsuur gevorm, wat afbreek tot waterstof en atome/molekules van bikarbonaat.
Let op dat ons waterstof noem. Waarvoor staan die afkorting pH? Potensiële hidrogeen (waterstof. Wanneer ons van waterstof praat, praat ons van potensiële sure. Wanneer ons van bikarbonate praat, praat ons van basisse wat alkalies is.
Sure is ’n normale newe-produk van metabolisme. Die liggaam beskik oor die meganismes om van die sure ontslae te raak. MAAR slegte eetgewoontes, vlak asemhaling, te min of geen oefening, blootstelling aan gifstowwe ens., kan tot lewerstres en wanfunksie van die niere lei.
Die sure in die liggaam is nie altyd in staat om van die gifstowwe ontslae te raak nie.
Wat staan die liggaam te doen?
As die liggaam nie van die gifstowwe ontslae kan raak nie, moet die liggaam dit stoor.
Wanneer die liggaam ’n oormaat gifstowwe het waarvan dit nie ontslae kan raak nie, word dit gestoor vir latere verwydering. Waar? In die interstisiële ruimtes, ook genoem die ekstrasellulêre matrys – die ruimtes rondom die selle, die mesenchiem.
Wanneer die liggaam ’n waterstof molekule/atoom/proton (die suur) in die ekstrasellulêre matrys stoor, glo die liggaam dat die suur weldra verwyder sal word. Daarom, om in balans te bly, weet die liggaam dat vir elke suurmolekule wat in die weefsel gestoor word, ’n gelyke molekule van bikarbonaat of basis in die bloed geplaas moet word omdat dit weldra die suur uit die liggaam sal moet vergesel.
Dit is die liggaam se ongelooflike kompensasiemeganisme in aksie. Wat ons hier sien is die pH-interaksie tussen die bloed en die weefsel. As die liggaam met suur oorlaai is, stoor dit die suur in die weefstel (die weefsel se pH daal) en die bloed kompenseer en word alkalies (die bloed se pH styg). Is dit belangrik?
Ons is nou net besig om die oppervlak van die liggaam se verrottingsmeganisme te begin ontleed. Dit wat gebeur as die suur nie die geleentheid kry om die liggaam te verlaat nie, en dan in die menslike liggaam ophoop.
Die suur-mineraal monster
Wanneer ons na waterstof in die liggaam verwys, praat ons van potensiële sure.
Bikarbonate – basisse/alkaliese stowwe
Sure is ’n normale newe-produk van metabolisme
Soos meer suur in die liggaam opbou, word dit gestoor en verder die liggaam ingestuur, tot dit uiteindelik in die selle opeindig. Die eerste ding wat gebeur as die suur in die sel beland, is om daardie kalium, en dan die magnesium en natrium te vervang.
Die drie is kritieke minerale in die liggaam. Die kalium en magnesium sal die liggaam verlaat, maar die natrium sal behou word as ’n verdedigingsmeganisme.
Onthou, die liggaam weet dit moet ’n alkaliese molekule in die bloed plaas om die stygende suur wat in die selle en weefsel gestoor word, uit die liggaam te vergesel. Wat dit dikwels doen is, DRAW.
KALSIUM – MAGNESIUM – KALIUM – NATRIUM
Hierdie vier minerale is die kontrolerende minerale vir die liggaam se simpatiese en parasimpatiese senuweestelsels. Die simpatiese senuweestelsel (SSS) help om die liggaam op aksie voor te berei en beheer ons ‘veg of vlieg’ reaksiemeganisme. Die parasimpatiese stelsel (PSSS) is betrokke by alledaagse liggaamsfunksies soos spysvertering, slaap en die uitskei van afvalprodukte. Dit werk soos volg:
KALSIUM: Stimulerende mineraal vir die SSS.
MAGNESIUM: Inhiberende of stremmende mineraal vir die SSS.
KALIUM: Stimulerende mineraal vir die PSSS.
NATRIUM: Inhiberende of stremmende mineraal vir PSSS.
Wanneer ’n suur toestand in die liggaam teenwoordig is, stimuleer ’n oormaat vrye kalium die SSS. Magnesium is nie beskikbaar om balans te gee nie. Kalium is uitgeput, so die PSSS word nie gestimuleer om die SSS te neutraliseer of teen te werk nie, en die SSS word eintlik verder geïnhibeer deur natrium, waaraan die liggaam nou vasklou weens die verlies aan kalium en magnesium.
Wat gee dit jou? ’n Mens wat suur is, moontlik geneig is daartoe om uit te vaar, hiperaktief te wees en gou kwaad te word, en besig is om uit te brand.
Soos suur in die liggaam opbou, word dit gestoor en na die weefsel gestuur. Die deel waarheen dit versprei word gaan tien teen een die deel van die liggaam of die orgaan wees waar jy probleme ondervind.
Die liggaam: ‘n Biochemiese proses
Die verandering wat weens ouderdom in mens en dier plaasvind, is n biochemiese proses. Siektes soos verkoue, griep, suikersiekte, kanker takel die liggaam af. Ouderdom en siektes, kinders wat groei, als is n biochemiese proses. Dit is in wese ‘n afbrekingsproses na die stof toe waarvan die Bybel praat.
Mikrobes begin hul lewensiklus as ‘n kolloïed. Dit ontwikkel verder deur vele biochemiese prosesse in virusse , bakterie en uiteindelik swamme en fungi. In die Biologie word dit “Pleomorfisme” genoem. Dit is ‘n proses wat alle mikrobes kan ondergaan gegewe die regte omstandighede, klimaat , gegun die regte tyd en regte habitat.
Bloed het verskeie mikrobes wat in oorvloed voorkom wat ‘n invloed het op die pH-vlakke in die liggaam. Wanneer die liggaam ’n molekule van oormaatsuur in sy selle stoor, sal die liggaam daarvoor wil kompenseer deur ’n ekstra alkaliese atoom/molekule in die bloed te plaas.
Dit bring mee dat bloed meer alkalies word.
Bloed is die lewensrivier in die mens en dier se liggaam wat die vervoer van voeding, suurstof, afvalstowwe in die liggame hanteer en dit van en belangrike organe neem.
Suurstof en bloed het ‘n unieke verskynsel. Met stygende alkaliniteit kan rooibloedselle hulleself met suurstof versadig.
Die probleem met alkaliese of suurstofversadigde bloed is dat dit nie instaat is om suurstof vry te stel nie.
Wanneer die bloed in die liggaam nie suurstof kan vrystel nie, kan die suurstof nie by die ander selle in die liggaam uitkom nie.
Vele siektes groei en ontwikkel in ‘n omgewing en habitat waar daar ‘n tekort aan suurstof is. Kanker is onder andere ‘n voorbeeld van so n siekte wat in ‘n suurstofarme omgewing kan floreer.
Die biochemiese prosesse agter pH-vlakke in die liggaam veroorsaak dat ons alkaliese bloed het, omdat ons toenemend suur weefsel en selle skep met wat ons eet en drink en doen
Ons het alkaliese bloed wat nie suurstof kan vrystel om die toenemende suur omgewing te verander nie
Die liggaam word ’n suur omgewing met geen suurstof nie
Watter siektes oorleef in ‘n anaerobiese fermentasie of fermenterende omgewing? Gis, skimmel en ook swamme, kanker.
Wat is kanker anders as gistende fungi en swamme wat floreer in ‘n suurstofarme omgewing?
ALLE MIKROBES sal aanpas om te oorleef in enige veranderlike omgewing
Mens en dier is weens ouderdom gedurig besig om af te breek en dood te gaan. Dit begin met die een enkele molekule wat se omgewing verander, wat in die begin van hierdie skrywe as “Protis” geïdentifiseer is.
Pierre van Niekerk 2017 ©
Net bedoel vir algemene kennis en inligting en nie as enige studiestuk of verwysingsbron nie. Daar kan en mag ander interpretasies wees en staan die skrywes oop vir goeie ander inligting meer volledig.
November 1, 2017 December 5, 2017 ~ Pierre at Ecohealth	~ Leave a comment
Natuurlike Biologiese Produkte vir Landbou Afval Behandeling
Daar is ‘n opregte nood en aanvraag vir veilige en natuurlike produkte om die stanke en afval in diereskuilings, hoenderhokke, varkplase, beeskrale, slaghuise en melkerye op te los en dit suksesvol te hanteer. In huishoudings is uriene stank dikwels ‘n probleem waar kinders betrokke is en algemene reuk en higiëne belangrik is.
Baie produkte op die rakke asook huishoudelike skoonmaakgoed is skadelik. Nie net vir die omgewing nie, maar vir mens en dier ook, waar dit velprobleme, asmatiese toestande en allergieë veroorsaak. Tipiese nie-spesifieke huishoudelike skoonmaak produkte is hard en bevat skadelike bytende stowwe. Nie veilig nie en skadelik vir kinders en troeteldiere.
Wanneer dit gemors word, kan chemikalieë die balans van die natuurlike biotiese omgewing vernietig sowel as ‘goeie’ bakterie en insekte van waarde vir ons omliggende omgewing.
Dus die nodigheid en soeke na effektiewe, biologies-veilige en natuurlike produkte – Dit is die begeerte van die meeste en ook die ingeligte persoon. Drie woorde behoort met biologiese produkte geassosieer te word:
Die produk moet veilig, natuurlik en effektief wees
Per biologiese definisie hoort dit die volgende te beteken:
Relatief vry van skadelike effekte en of inhoudelike, direk of indirek wanneer die produk gebruik en oordeelkundig toegedien word.
Suiwerheid beteken relatief vry van onbelangrike inhoud in die voltooide produk. Suiwer en suiwerheid beteken vry van oorskot, vullers of vog en/of onstabiele bestanddele.
Effektief verwys na die spesifieke vermoë en of kapasiteit om die biologiese produk en, ten beste soos aangetoon deur aanvaarbare laboratorium toetse, te verduidelik en ‘n gegewe resultaat tot gevolg te hê.
Natuurlike Baccilusbakterie as ‘n Bio-afbrekings middel
Bio-Ensieme is ‘n biologiese formulering van veeldoelige bakterie, saamgestel om ‘n veeldoelige en breë reeks van natuurlike afbrekings vermoëns en funksies te bevat. In hul natuurlike omgewing produseer bakterie honderde ensieme in reaksie teen die organismes teenwoordig in hul omgewing.
Hierdie groep Bio-Ensieme produseer ekstrasellulêre ensieme, met die doel om proteïene af te breek, stysels, vette, olies, ghries en toiletpapier in kleiner gedeeltes, buite die bakteriese sel. Die bakterie vervoer dan die kleiner gedeeltes oor hul sel membrane vir gebruik as ‘n energiebron en, om weer nuwe sellulêre komponente te genereer.
Hoekom is dit ‘n effektiewe metode in stank en afval beheer?
Aangesien hierdie groep verkose bakterie organiese materiaal identifiseer as ‘n moontlike voedselbron, produseer hul ensieme om daardie teenwoordige organismes af te breek. In areas soos genoem met uriene en organiese afval, produseer hierdie verkose konsortium Bacillusbakterie ekstrasellulêre ensieme, insluitende amilase, sellulase, lipase en protease.
Hierdie Biologiese metode is ‘n gekonsentreerde, volledige en baie effektiewe natuurlike stelsel, wat geen skadelike afval in die omgewing nalaat nie. Baie verskillende ensieme word benodig om ‘n substraat, m.a.w. uriene, ontlasting, bloed ens., geheel en al af te breek.
Hierdie groep van Bio-Ensieme kan dus suksesvol gebruik word vir die onderhoud en funksionele werking van huishoudelike dreine, slaghuise, Franse dreine, (French drains) natuurlike ghries opgaarplekke, om septiese tenke te verbeter en in voedingsryke afval omgewings soos melkerye en slaghuise.
Alhoewel verskeie bakterie hierdie organismes as voedselbron kan gebruik, is dit hierdie spesifieke groep van Bacillus die bakterie met die vinnigste produksie van kern ensieme, wat die mees dramatiese resultate toon in afval afbreking, reuk beheer op varkplase, krale, hokke, skuilings, toilette, latrines en slaghuise. Uiters veilig en effektief met huishoudelike stanke.
Uiters effektief om reuke wat deur troeteldiere veroorsaak word suksesvol af te breek.
Veiligheid van Pierre@D Bio-Ensieme
Pierre@D bevat ‘n samestelling van veilige Bacillus mikroörganismes. Toksisiteitstudies wat deur ‘n onafhanklike laboratorium gedoen is, toon dat die Pierre@D Bio-Ensieme konsortium van mikroörganismes, GEEN akute orale toksisiteit, geen akute derm toksisiteit, en geen akute asemhalings toksisiteit toon teen maksimum toets dosisse nie.
Akute derm-irritasie en akute oog irritasie studies klassifiseer Pierre@D Bio-Ensieme as nie-irriterend wat meen dit veroorsaak geensins enige vel sensitiewe reaksie nie.
Bio-Ensieme Produk Data Blad
Drein en ghries opgaarplekke – breek af en elimineer organismes te vinde in dreine en ghries opgaarplekke. Gereelde toevoeging van Pierre@D Bio-Ensieme handhaaf ‘n skoner en reukvrye stelsel.
Septiese en afval behandeling – handhaaf effektiewe aktiwiteit in septiese stelsels en elimineer die nodigheid vir verhoogde pompaksies.
Elimineer reuke veroorsaak deur onvolledige vertering van onwelriekende vlugtige vetsure.
Badkamer skoonmaak en reukbeheer: dring by krake in, skeure en poreuse oppervlaktes waar organismes vergader, verwyder die organismes en los ‘n visuele skoner oppervlakte.
Voorsien langtermyn reukbeheer deur die organismes te verwyder wat reuke veroorsaak en te verhoed dat hul terugkeer.
‘n Stabiele konsortium van veilige Bacillus spore
Produksie van verskeie ensieme wat ‘n breë spektrum van afbrekings kapasiteite voorsien
‘n Sinergistiese vermenging wat saamwerk om bogemiddelde optrede/reaksie oor veelvuldige aanwendings tot gevolg te hê
Uitskeiding van hoë vlakke van amilase, sellulose, lipase en protease ensieme
Vermoë om onder aërobiese en anaerobiese toestande te funksioneer
Enkel produk eenvoudigheid vir veeldoelige aanwending buigsaamheid
Bakterie Telling: 5.4 X 107 cfu/ml
Bakterie Tipe: Samestelling van Bacillus Spore
Salmonella: Nie opgespoor nie
Voorkoms: Romerige wit
Geur: Aangenaam geparfumeer
Raklewe: Een jaar; maksimum verlies van 1.0 log teen aanbevole stoor toestande
Dosisse: (Volg verwateringskoers)
Pierre@D Bio-Ensieme kan verdun word volgens die volgende verhouding:
1:9 (Een deel BE (Bio-Ensieme) en 9 dele water. Die mengsel moet dieselfde dag gebruik word en enige oortollige vloeistof moet weggegooi word (in toilet/drein).
Afname van hoë vastestowwe en korsvorming van afval: vervloeiing en skoonmaak van koeistalle, varkplase, hoenderplase ens. Area: Aanvanklike Dosis koers Gereelde instandhoudingskoers.
Algemene hulpmiddel tot die prosessering proses.
Area Aanvanklike dosisse Gereelde instandhoudingskoers Metode van aanwending – Druppel filters
Anaerobiese verteerders Retensie Poele Geaktiveerde slyk 1kg/4.5 miljoen liters
500g/45,000 liters 500g/4.5 miljoen liters per week
Herhaal vir 3 dae dan per week Voeg by primêre vestigingstenk
Voeg by invloei pyp
Vir makliker hantering van hoë proteïen/vette in gekonsentreerde areas
KOS AFVAL – HUISHOUDELIK en INDUSTRIEEL
Verminder dreine wat geblok is, pype: behandeling van afvalwater wat nie in hoofdrein is nie; vermindering van reuke/stanke.
Is ontwerp as ‘n bio-tegniese hulpmiddel vir die behandeling van organiese afval materiaal en bied die volgende voordele:
Vervloeiing en vermindering van vaste stowwe
Vermindering van reuke/stanke
Makliker verwydering van afval
Help met algemene skoonmaak van vervuilde areas
Die veiligheid tydens werking van afvalwater stelsels bied ‘n lewensvatbare alternatief teen huidige prosesserings tegnieke deur gebruik te maak van ‘n bio-tegniese benadering.
Hoe werk Pierre@D Bio-Ensieme elke keer beter as verskeie skadelike patogene?
Die SABS Standaarde vereis ‘n 5-minute uitskakelingstyd (doodmaak) vir die mees algemene higiëniese mikroörganismes soos S. aureus, E. coli en P. aeruginosa.
Uit ‘n higiëniese oogpunt, veral waar troeteldiere en plaasdiere se gesondheid en/of soönotiese siektes ter sprake is, is higiëniese faktore van groot belang en ‘n kritiese bestuurs metode. Net so is produkte wat gebruik word om ‘n higiëniese omgewing te bewerkstellig.
Die verantwoordelike waarde van ‘n gesonde en higiëniese omgewing sal wees om die werksomgewing effektief te reinig voordat daar verder gewerk word. Dit mag voorbereiding van voedsel wees, om voeding vir melk kalwers te berei, hoenderhokke, voëlhokke, skuilings, restaurante, tuis gaarmaak en kos voorbereiding.
Die waarde kan ook wees die reiniging van openbare areas, met higiëniese faktore soos toilette of urinale of skoonmaak van harde oppervlaktes in winkels wat die publiek gebruik. Dieselfde beginsels en waardes en kodes regeer in huishoudings, openbare skole, kantore en ander openbare areas.
Manier van funksionering van Bacillus bakterie as Bio-Ensieme
In teenstelling met SABS Standaarde, wat die vinnigste tyd is wat ‘n reiniger (QAC gebaseer) bakterie moet elimineer, werk Bacillus bevattende reinigers soos die Pierre@D Bio-Ensieme op ‘n ander wyse. Bio-Ensieme is lewende bakterie wat met ander mikroörganismes moet meeding vir voedselbronne, dus ‘n langer kontak tyd wat deur hierdie bakterie benodig word om alle teenstanders uit te skakel.
Die patroon wat Bacillus bakterie gebruik (soos gesien in die studie) is om beter te kompeteer en ander bakterie uit te wis. Die antwoord is te vinde in die morfologiese struktuur. Waar Bacillus bakterie groei, sal ander mikro-organismes wegbeweeg van daardie spesifieke afval voedselbron.
Bacillus bakterie het ‘n groter morfologiese struktuur dan ander organismes. Dit skep ‘n sone van inhibisie, wat die groei van ander mikroörganismes verhoed (bekend as morfologiese inhibisie).
Dit verseker minder getalle van ander mikroörganismes wat oorleef, maar ‘n vinnige groei van Bacillus bakterie wat die afvalprodukte soos riool, melk vermorsing, afval vermorsing, ghries opgaarplekke ens. absorbeer.
Belangrike kennis vir cfu berekening
Vir Bio-Ensieme om mees effektief en doeltreffend te wees, is dit belangrik om te weet dat die cfu waarde van enige biologiese produk verdun is. Of in die oorspronklike gekonsentreerde vorm. Dit is om te weet of die produk wat jy verdun het genoegsame aktiewe bestanddele het om die gekose uitslag in afval en stank bestuur te verkry.
Die reg om te gebruik (verdunde) Pierre@D Bio-Ensieme produk volg die analise binne SAP – raklewe is tipies een jaar. Die cfu telling op die verdunde produk word op ‘n massa balans as volg bereken:
Laat a = Volume van Bio-Ensieme
En die konsentrasie = 10 X FF
Laat a = 1 gelling
Laat b = volume van water = 9 gelling
Laat c = volume van Bio-Ensieme
En a + b = c
c = 10 gelling
Doen ‘n massa balans op die spoor telling
Daar is 2 x 1012 cfu in 1-gelling Bio-Ensieme 10 XFF
Telling van spore in c = onbekend = z Dan 2 x 1012a + 0b = zc
Dan [(2 x 1012 x 1)/10] = [(z x 10)/10]
2 x 1011 cfu/gelling van Pierre@D Bio-Ensieme
Oorskakeling van gellings na liters
2 x 1011 spore = 1 gelling
1 gelling = 3.8 liter = 5.2 x 1010 cfu/liter van Pierre@D Bio-Ensieme of 52 biljoen CFU/liter
Die inligting bevat in hierdie pamflet is na die beste van ons kennis, waar en akkuraat, maar enige aanbevelings of voorstelle wat gemaak mag word is sonder waarborg aangesien die toestande van gebruik buite ons beheer is. Geen lisensie of immuniteit word toegestaan of insinueer onder enige patente nie.
Pierre van Niekerk © 2017
Pierre @ Ecohealth Virus Gobbler
Gordelroos of “Shingles”
Pierre @ Ecohealth Haarversorging
Kanker en Curcumin Plus ³ met Piperine
Kanker en Curcumin: Deel 2.